ועדת הכלכלה, כנסת 23, פרוטוקול מספר 120, 2020-11-18 10:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת, 18 בנובמבר 2020, ב' בכסלו תשפ"א.

יעקב מרגי: על סדר היום הצעת תקנות תכנון משק החלב (קביעת מכסות חלב)(תיקון), התש"ף-2020.

אסף לוי: אז אני מעריך שיש עוד דברים של האוצר שיגיעו לוועדה.

יעקב מרגי: לא, זה ייקח זמן וחבל.

יעקב מרגי: אנחנו מקיימים פה דיון מהותי.

אסף לוי: אנחנו נשמח.

יעקב מרגי: אנחנו נדבר על התקנות ואם יישאר תהיה לנו אמירה קשה לגבי מחיר המטרה.

יעקב מרגי: אני לא מביע עמדה, שלא תבינו אותי.

יעקב מרגי: יש משא ומתן שימוצה - -

אסף לוי: אינטנסיבי.

יעקב מרגי: - - אי אפשר להפעיל כוחנות בקטע הזה.

יעקב מרגי: כולם רוצים מחיר חלב זול אבל גם רוצים להשאיר את הענף הזה חי, לא לחנוק אותו.

אסף לוי: אין מסכים יותר ממני עם דבריך.

יעקב מרגי: אל תפריע לי כי לא שומעים אותך בפרוטוקול.

יעקב מרגי: צריך רשות דיבור עם שם.

יעקב מרגי: לכן אני אומר לכם: יש משא ומתן וצריך למצות אותו.

יעקב מרגי: האוצר לא יכול להתנהל בצורה כוחנית וחד-צדדית.

יעקב מרגי: יש עוד שחקנים בזירה.

יעקב מרגי: מי מציג את התקנות?

אסף לוי: אני, כבודו.

יעקב מרגי: תציג את עצמך, בבקשה.

אסף לוי: בוקר טוב.

אסף לוי: ד"ר אסף לוי, סמנכ"ל גורמי ייצור, משרד החקלאות ופיתוח הכפר.

אסף לוי: ראשית אני רוצה לברך את מנהלת הוועדה החדשה.

אסף לוי: זה דיון ראשון שלי איתה.

אסף לוי: בהצלחה.

יעקב מרגי: היא כבר הצליחה.

אסף לוי: ברור.

אסף לוי: הצלחה שלה, הצלחה שלנו.

אסף לוי: אנחנו מבקשים את אישור הוועדה לתיקון תקנות תכנון משק החלב (קביעת מכסת חלב)(תיקון), תשפ"א-2020.

אסף לוי: במסגרת התיקון אנחנו מבקשים כמה דברים מהותיים שעלו מהשטח.

אסף לוי: אני אקדים ואומר שהתקנות עברו, כנדרש בחוק, התייעצות עם המועצה, פרסום הערות הציבור.

אסף לוי: כל הגורמים בענף החלב שמו ידם על התיקון.

אסף לוי: אנחנו מבקשים לעשות כמה תיקונים טכניים באופן מסירת הודעה ליצרני חלב, ליישר את התקנות עם הקדמה ולהעביר הודעות דרך דואר אלקטרוני ודרך אתר מועצת החלב.

אסף לוי: אנחנו מבקשים לעשות תיקון באומנה חלקית.

אסף לוי: ב-2016 התפרצה מחלת פרוצלה במושב גילת וחלק מהיצרנים נאלצו לא למלא את מלוא מכסתם.

אסף לוי: אנחנו מבקשים להכניס תיקון שיאפשר אומנה חלקית.

אסף לוי: זה מאפשר ליצרן לייצר חלק ממכסתו ברפת אחרת; ועוד אנחנו מבקשים להסדיר את העברת המכסות בענף הצאן.

יעקב מרגי: בפרקטיקה זה למכור את המכסה שלו למישהו אחר.

אסף לוי: זה לא למכור.

יעקב מרגי: למה?

יעקב מרגי: אם הפרה שלו חולה איך הוא ייצר את החלב?

אסף לוי: בדיוק.

אסף לוי: בגלל שהרפת חולה עד שממגרים את המחלה ברפת ולא כל הרפת חולה - -

יעקב מרגי: אה, לא כל הרפת.

אסף לוי: אם כל הרפת חולה אז יש לו מנגנון קיים שהוא יכול להעביר את כל החלקה.

יעקב מרגי: מה אכפת לך, אני שחררתי.

יעקב מרגי: אתה לא חייב - - - אין לי בעיה עם מכירת המכסות.

יעקב מרגי: נתחיל את הקריאה סעיף-סעיף ואם יהיו הערות או שאלות גם מצד האורחים נדבר בהמשך.

אסף לוי: בסדר.

אסף לוי: כאן לאחר התייעצות עם היועץ המשפטי של הוועדה יש לנו נוסח חדש ואני מבקש מעורכת הדין חגית איגרמן להקריא.

יעקב מרגי: בבקשה.

חגית איגרמן: (ה) נוסף על ההודעה לפי תקנת משנה (א) בתחילת כל שנה או עדכונה לפי תקנה 9, תמסור ועדת המכסות לכל יצרן את המידע בדבר המכסה שנקבעה לו גם באמצעות אתר האינטרנט של מועצת החלב, ובלבד שהאתר כאמור מאפשר ליצרן גישה למידע כאמור השמור בו רק לאחר שהיצרן זוהה באופן אישי תוך שימוש באמצעי זיהוי המזהים אותו ומאמתים את הרשאתו לגשת למידע.

יעקב מרגי: הנוסח הזה מוכר לך?

אביגל כספי: כן.

אביגל כספי: בעקבות הערה שלנו עלה אתמול - -

יעקב מרגי: חסכת לי את השאלה.

יעקב מרגי: רק אתמול זה עלה?

אסף לוי: כן.

חגית איגרמן: כן.

יעקב מרגי: אם לא, הייתי שולח אתכם עכשיו הביתה.

יעקב מרגי: לא קל לתקן תקנות של נוסח.

יעקב מרגי: יש לנו אחריות למה שאנחנו עושים.

יעקב מרגי: תסבירי לנו מה הייתה הבעיה ומה התיקון.

אביגל כספי: היום מועצת החלב מפרסמת באתר שלה את שם היצרן, את היישוב שלו ואת המכסה שאושרה לו.

אביגל כספי: בעצם הרצון בתקנות האלה היה לעגן את המצב הקיים בתקנות.

אביגל כספי: אתמול משרד המשפטים אמר שיש פה בעיה של פרטיות, והם רוצים שהמידע לא יפורסם באתר באופן שהוא מפורסם היום אלא שזה יהיה במה שקוראים לו "אזור אישי".

אביגל כספי: כלומר שרק לאותו יצרן תהיה הגישה למידע הזה.

יעקב מרגי: יש בזה הרבה שכל.

אביגל כספי: מכיוון שזה היה בהתראה קצרה ניסיתי למצוא נוסח שבעבר קיבל אישור של רמו"ט – הרשות למידע ולטכנולוגיה – ומצאתי משהו דומה בתקנות אחרות.

יעקב מרגי: אם הנוסח הזה משרד המשפטים מסכים?

אביגל כספי: כן.

אביגל כספי: ההערה היחידה שלי לגבי מה שחגית הקריאה זה שעניין תיקון המכסה יהיה לעניין המועד.

אביגל כספי: כלומר "נוסף על ההודעה לפי תקנת משנה (א)" – זה יישאר; ואז: "תמסור ועדת המכסות לכל יצרן בתחילת שנה או במועד עדכון מכסה לפי סעיף 9".

אביגל כספי: כלומר המידע והאזור האישי יעודכן באופן קבוע בתחילת שנה או במועד עדכון מכסה שמוסדר בסעיף 9.

אביגל כספי: המידע שיהיה שם זה אותן הודעות שנשלחות לפי סעיף קטן (א) של - - -

יעקב מרגי: סיימנו את הקראת תקנה 8 עם התיקון?

אסף לוי: כן.

יעקב מרגי: יש התייחסויות, הערות לתיקון תקנה 8?

יעקב מרגי: אם אין הערות אנחנו נצביע על אישור תיקון תקנה 8.

יעקב מרגי: מי בעד?

יעקב מרגי: ההצבעה אושרה

יעקב מרגי: נמנע- 1.

יעקב מרגי: תקנה 8 אושרה.

יעקב מרגי: בבקשה, להמשיך.

אסף לוי: זה בעצם מוחק את האיסור לאומנה, לשותפות למי שחזר מאומנה.

אסף לוי: תכף נעשה תקנות משלימות שיאפשרו לו.

יעקב מרגי: לא הבנו.

יעקב מרגי: תחדד, תסביר.

יעקב מרגי: לאותו אחד שהיה איתו באומנה?

אסף לוי: לא בהכרח.

יעקב מרגי: אז למה אתה קושר את זה בכלל לאומנה?

אסף לוי: כי הסעיף הזה אומר שמי שהיה באומנה הפסיק להיקרא יצרן ולכן הוא לא יכול להיכנס לשותפות כי רק מי שהוא יצרן יכול להיכנס לשותפות.

אסף לוי: לכן עשינו את התיקון.

יעקב מרגי: הבנתי.

יעקב מרגי: יש הערות לתיקון תקנה 15?

אנטאנס שחאדה: יש לי שאלה כללית לגבי היצרנים והמכסות.

אנטאנס שחאדה: אני זוכר שלפני שנה היה דיון עם מועצת החלב ובזמנו גם עם מועצת הלול בדיון אחר לגבי מכסות ביישובים הערביים.

אנטאנס שחאדה: אני חושב שכמעט אין מכסות - -

יעקב מרגי: אבל זה לא הדיון.

אנטאנס שחאדה: אני יודע.

אנטאנס שחאדה: אני רק רוצה לשאול אם יש להם רשימה וחלוקה.

יעקב מרגי: זה היה דיון לגבי הביצים.

אנטאנס שחאדה: אני יודע.

אנטאנס שחאדה: לכן ביקשתי רשות מכבודך אם אפשר לשאול אותם את השאלה הזאת כי זה מאוד חשוב.

אנטאנס שחאדה: זה ענף מרכזי.

יעקב מרגי: תגידו לרפתנים ממושב פטיש לא לחייג אליי באמצע הדיון.

איציק שניידר: אפשר, אדוני היושב-ראש?

יעקב מרגי: בבקשה, אדוני.

יעקב מרגי: מי הדובר?

איציק שניידר: איציק שניידר, מנכ"ל מועצת החלב.

יעקב מרגי: אנחנו היום ביום רביעי.

יעקב מרגי: אנטנס, אני אתן לו לענות לך אבל לא נחרוג מנושא התקנות כי אין לנו הרבה זמן.

איציק שניידר: בהמשך לשאלה שעלתה פה כל פעם שמגדילים את מכסות החלב יש חובה להקצות מכסות גם ליצרנים חדשים.

איציק שניידר: כאשר מקצים מכסה ליצרנים חדשים יש העדפה למגזר הערבי - -

יעקב מרגי: כמו בביצים.

יעקב מרגי: אני שמח שזה נעשה.

איציק שניידר: - - וכל פעם נכנסים גם יצרנים חדשים מהמגזר הערבי.

אנטאנס שחאדה: יש באתר רשימה?

איציק שניידר: כן, בוודאי.

אנטאנס שחאדה: נצטרך לבדוק את זה בדיון אחר.

יעקב מרגי: מי בעד תיקון תקנה 15?

יעקב מרגי: ההצבעה אושרה.

יעקב מרגי: אין מתנגדים, אין נמנעים.

יעקב מרגי: התקנה אושרה.

יעקב מרגי: תיקון תקנה 28, בבקשה.

אסף לוי: זה שוב להסדיר את הנושא.

יעקב מרגי: מאה אחוז.

יעקב מרגי: לא רק באומנה, אלא גם במקרה של הסגר.

אסף לוי: נכון.

יעקב מרגי: מה שביקשתם לעשות באומנה אתם מבקשים פה.

אסף לוי: נכון.

יעקב מרגי: יש התייחסויות?

אביגל כספי: מבחינת גובה חלקיות המכסה שרוצים להעביר, האם כשיודעים לומר מראש מה יהיה גובה המכסה – כלומר זה כל פרה - -

אסף לוי: יש לנו נתונים מלאים בעקבות ספר העדר כמה חלב כל פרה נותנת.

יעקב מרגי: רגע, זה לא שיש לכם ממוצע לגבי כל פרה אלא הפרה - -

אסף לוי: יודעים כמה חלב כל פרה נתנה בכל אחת משלוש החליבות.

יעקב מרגי: יש דיווחים?

יעקב מרגי: יש מאגר ברמה הזאת?

אסף לוי: ברמה הזאת.

אסף לוי: אנחנו גם יודעים מי האבא, סבא, אימא.

איציק שניידר: בלי - - - של משרד המשפטים.

איציק שניידר: פה אין חיסיון.

יעקב מרגי: ואין סכנה שהרפתן שם קצת מים?

אסף לוי: המחלבה בודקת את הדברים האלה.

יעקב מרגי: בודקים את זה.

יעקב מרגי: אוקיי, אין חשש.

אסף לוי: צריכים לדעת שחלב זה 98% מים.

יעקב מרגי: אנחנו כולנו רבים על החלב, ובינתיים 98% גונבים מאתנו למוצרים אחרים.

יעקב מרגי: זה התסכול.

יעקב מרגי: לפעמים רבים על מה שלא צריך.

יעקב מרגי: צריך לריב על מה שצריך באמת.

אסף לוי: זה ברור שזה ברפת שלו.

אסף לוי: אני לא בטוח שצריך להוסיף את זה.

אסף לוי: זה ברור כי קובעים את זה ברפת ספציפית.

אביגל כספי: פשוט שיהיה ברור שמתן ההיתר נדרש בשל משך תקופת ההסגר באותה רפת.

חגית איגרמן: אני לא רואה בעיה להוסיף אבל זה מאוד מובן.

חגית איגרמן: גם ראית במכסה – אי אפשר לתת יותר.

חגית איגרמן: בסוף יש לו מכסה אז גם אם יש כמה רפתות שיש בהן המחלה זה לא משנה – כל אחד עם הכמות שלו ומספר הפרות שהומתו לו.

חגית איגרמן: אין באמת משמעות למצב הכולל.

חגית איגרמן: אפשר להוסיף אבל, בעיניי, זה מיותר.

יעקב מרגי: זה יפריע אם יוסיפו את זה?

אסף לוי: לא.

יעקב מרגי: אז תוסיפו את הנוסח בהתאם.

יעקב מרגי: גל דבוש, בבקשה.

יעקב מרגי: מה יהיה איתנו היום, גל?

יעקב מרגי: אוקיי.

יעקב מרגי: אנחנו נצביע על 28 כולל ההוספה.

אביגל כספי: וגם על תקנה 3 שהוקראה ולא הוצבעה.

יעקב מרגי: תקנה 3?

יעקב מרגי: אני קראתי 28 פלוס הוספת תקנה 28א.

יעקב מרגי: בסדר, זה מה שהתכוונתי.

יעקב מרגי: אם גל דבוש תסתדר והכול יהיה בסדר נעלה אותה אחר כך.

אסף לוי: זה יכול להיות פחות.

אביגל כספי: - - שהתקופה נקבעת לפי הבקשות.

יעקב מרגי: אבל יש תקופת מקסימום.

אסף לוי: כרגע חצי שנה מיום התרת הסגר.

יעקב מרגי: ואם מפסיקים את זה לפני כן זה רצוני.

אסף לוי: מה טוב.

אסף לוי: אם השירותים הווטרינריים מאפשרים לו לחזור לפני כן הוא יעדיף לגדל במשקו.

יעקב מרגי: ודאי.

יעקב מרגי: אנחנו מצביעים על תקנה 3 ו-4 שזה תיקון תקנה 28 פלוס הוספת תקנה 28א למען הסר ספק.

יעקב מרגי: מי בעד?

יעקב מרגי: ההצבעה אושרה.

יעקב מרגי: אין מתנגדים, אין נמנעים.

יעקב מרגי: תקנה 3 ו-4 אושרו.

יעקב מרגי: תסביר לנו.

אסף לוי: היום כשיצרן בענף החלב, בקר או ענף צאן רוצה לפרוש מהענף יש נוהל שקבוע בתקנות שנקרא "נוהל העברת מכסות בין יצרנים".

אסף לוי: בתקנות עד היום במכסת הצאן הייתה מנה של 40,000 ליטר.

אסף לוי: כלומר כל יצרן שרוצה לקנות מכסה יכול היה לקנות עד 40,000.

אסף לוי: ואז אנחנו מחכים שתהיה התאמה בין הביקוש להיצע.

אסף לוי: יש לנו סך כול כמות החלב של היצרנים שרוצים לפרוש ואת סך כול כמות החלב שיצרנים רוצים לרכוש במגבלה של 40,000 ליטר לכל אחד.

אסף לוי: לצערנו, ככל שאין התאמה בין הביקוש להיצע המחיר יורד, ואז הוא מתחיל ב-3.4 שקל או 3.2 שקל ויורד.

אסף לוי: לצערנו, יש יצרנים בענף הצאן שרצו לצאת מהענף ובגלל המגבלה של 40,000 לא נסגרה - - - והמחיר ירד לכ-70 אגורות מ-3.5 שקלים.

אסף לוי: זה אומר שהיצרן שרוצה לפרוש כמעט איבד את הפנסיה שלו.

יעקב מרגי: מה קרה שנהייתם קשובים?

יעקב מרגי: באתם היום עם התקנות וכולם באים לעזור.

אסף לוי: משרד החקלאות תמיד קשוב.

יעקב מרגי: חכמים, היזהרו בדבריכם כי אנחנו נפגשים בצומת הבא.

אסף לוי: לפעמים החקלאים לא מבינים את זה כעזרה אבל אנחנו תמיד רוצים לעזור.

יעקב מרגי: היו לכם 10 שנים בעייתיות אז אל תבלבל לי במוח.

יעקב מרגי: משרד החקלאות עם עשור אבוד, תזכור.

יעקב מרגי: בהשכלה הגבוהה היה לנו עשור אבוד כשהייתי יושב-ראש ועדת חינוך, ואני מזכיר להם את זה כל פעם.

יעקב מרגי: עכשיו היה לנו עשור אבוד במשרד החקלאות.

יעקב מרגי: אני מקווה שהוא השתנה.

אנטאנס שחאדה: כבוד היושב-ראש, אני לא הבנתי את הנקודה.

יעקב מרגי: אני הבנתי אבל תסביר לו שוב.

אנטאנס שחאדה: איך המחיר עולה כשמגדילים?

אסף לוי: אנחנו מחכים שמי שרוצה למכור יהיה סך הכול מי שרוצה לפרוש.

אסף לוי: אז סך הכול יש לנו מיליון ליטר של אנשים שרוצים לפרוש, ויש כאלה שרוצים לקנות.

אסף לוי: אבל מי שרוצה לקנות מוגבל ל-40,000.

אסף לוי: אז למשל, מכיוון שיש מגבלה של 40,000 ליטר אין לנו מי שיקנה מכסות, וברגע שאין מי שיקנה המחיר יורד כדי שעוד אנשים אולי יקנו.

אסף לוי: ואז המחיר יורד ויורד עד למצב לא נורמלי.

אסף לוי: אבל יש אנשים שרוצים לקנות יותר אבל התקנה הגבילה אותם.

אנטאנס שחאדה: אוקיי.

יעקב מרגי: מי בעד אישור תקנה 5 – תיקון תקנה 32ח?

יעקב מרגי: ההצבעה אושרה.

יעקב מרגי: בהיסטוריה תוכלו להגיד לילדים ולנכדים שלכם שהתעסקתם גם עם משק החלב, לא רק עם הרכבת, המטרו והתעופה.

בועז טופורובסקי: בשביל זה באנו.

אסף לוי: זה תיקון טעות.

יעקב מרגי: תסביר.

חגית איגרמן: התקנה במקור מפנה ל-15(ב) שזאת תקנה בנושא שביטלנו אותה עכשיו, שיצרן לא ייכנס לשותפות אחרי שהיה באומנה.

חגית איגרמן: במקור הכוונה הייתה ל-15(א) שמדבר על כך שיצרן לא ייצר בשותפות אלא אם הוא קיבל היתר.

חגית איגרמן: זה הסעיף העונשי והתקנה צריכה להפנות אליו.

חגית איגרמן: לכן ביקשנו לתקן את זה.

יעקב מרגי: משרד האוצר איתנו בדיון?

יעקב מרגי: לא באו?

עידית חנוכה: רשות המיסים.

יעקב מרגי: מה זה יעזור לי?

עידית חנוכה: ביקשו לא להגיע.

יעקב מרגי: הם יודעים למה הם ביקשו לא להגיע.

יעקב מרגי: נשמע את רשות המיסים על זה.

יעקב מרגי: לא נוותר להם על מחיר המטרה.

יעקב מרגי: אם הבנו טוב ביטלנו את האיסור - -

חגית איגרמן: ב-15(א) יש איסור לייצר בשותפות אלא אם כן יש היתר של ועדת מכסות.

חגית איגרמן: 42 זה הסעיף העונשי שאומר מה דינו של אדם שלא ייצר.

חגית איגרמן: אז בטעות זה הופנה ל-15(ב).

חגית איגרמן: אנחנו רוצים לתקן את זה ל-15(א) שזה הייצור ללא היתר.

יעקב מרגי: זאת התאמה.

יעקב מרגי: זה תיקון שמתאים לתיקון הקודם שאישרנו.

חגית איגרמן: כן, כן.

חגית איגרמן: זה תיקון טעות.

חגית איגרמן: וגם ביטלנו את (ב).

יעקב מרגי: תודה.

יעקב מרגי: יש הערות?

יעקב מרגי: מי בעד תקנה 6 – תיקון תקנה 42?

יעקב מרגי: ההצבעה אושרה

יעקב מרגי: אין מתנגדים, אין נמנעים.

יעקב מרגי: אושר.

יעקב מרגי: סעיף 7, בבקשה.

אסף לוי: תקנה 7 זאת הוראת מעבר.

אסף לוי: אנחנו מבקשים להתקין פה הוראת מעבר שמבטלת את התהליכים שהתחילו כדי לייצר כרונולוגיה ולאפשר לתהליך החדש של התיקון ל-160.

אסף לוי: כי כרגע אנחנו נמצאים בהתאם לחוק בהליכים של 40-40 שלא אמור להסתיים, ולכן אנחנו מבקשים להתקין תקנת מעבר שתעצור את התהליכים הקיימים ונתחיל את התהליך החדש.

הוא זה: כלומר אנחנו רוצים לבטל את התהליך הקיים - -

יעקב מרגי: זה אומר שמיום פרסום תקנות אלה מתחילים לעבוד לפי הנוהל של 160,000.

יעקב מרגי: ברור.

יעקב מרגי: יש מושג בצומות: פורענות דוחים וצומות של שמחה מקדמים.

יעקב מרגי: אז אנחנו מקדימים את זה וטוב שכך.

יעקב מרגי: יש הערות להוראות המעבר?

יעקב מרגי: מי בעד אישור תקנה 7, הוראת המעבר?

יעקב מרגי: ההצבעה אושרה.

יעקב מרגי: אין מתנגדים, אין נמנעים, הוראות המעבר והתקנות אושרו.

יעקב מרגי: כולכם ממשרד החקלאות?

איציק שניידר: לא.

איציק שניידר: מועצת החלב.

יעקב מרגי: באתם לראות שלא גונבים אתכם.

יעקב מרגי: ואין לכם מה לומר?

איציק שניידר: בעניין התקנות?

יעקב מרגי: בגלל מה שעשינו עכשיו פה.

איציק שניידר: יש לנו מה לומר.

יעקב מרגי: לא, התקנות האלה.

איציק שניידר: כן.

יעקב מרגי: בבקשה, תגידו.

איציק שניידר: איציק שניידר, מנכ"ל מועצת החלב.

איציק שניידר: אנחנו רוצים להודות ליושב-ראש שכינס את הוועדה בלוח זמנים קצר לאשר את התקנות האלה.

איציק שניידר: התקנות האלה הן תקנות חשובות שיאפשרו ליצרנים שנמצאים בבעיה להתמודד טוב יותר עם הבעיה.

איציק שניידר: זה מאפשר לנו לשנות ולתקן עיוותים.

איציק שניידר: אלה תקנות שכבר ארבע שנים מסתובבות בדיונים בכנסת ולא בכנסת - -

יעקב מרגי: בכל התפקידים שלי בשני העשורים האחרונים בכנסת הרגשתי קבלן שיפוצים – תמיד זה מגיע אליו משתחרר משהו, כמו אינסטלטור שמשחרר סתימות.

איציק שניידר: אנחנו מבינים את זה ומודים לך וכמובן לשר החקלאות ולמנכ"ל.

יעקב מרגי: חיכיתי שתגיד את זה כי אם הם לא היו מבינים את התקנות ארבע ראשי ועדות כלכלה לא יעזרו לך.

יעקב מרגי: אז אתה מודה למשרד החקלאות.

איציק שניידר: למשרד החקלאות וליושב-ראש ועדת הכלכלה והחברים הנכבדים.

יעקב מרגי: הסכמת עם העקיצה שלי על האזור האבוד?

יעקב מרגי: אתה לא חייב לענות, עזוב.

איציק שניידר: אנחנו תמיד עם הפנים קדימה.

יעקב מרגי: לפני שאני נועל את הדיון – גלעד קצב, משרד האוצר.

גלעד קצב: אשמח לענות על כל שאלה.

יעקב מרגי: למה באמצע המשא ומתן על מחיר המטרה אתם מסרבים להגיש את הצו של מחיר המטרה לאישור?

יעקב מרגי: אתם יודעים מה ההשלכות של זה?

גלעד קצב: בשבועות האחרונים אנחנו במשא ומתן מאוד מתקדם עם משרד החקלאות והמגדלים.

גלעד קצב: כאשר המשא ומתן הזה יבשיל להסכמות ודברים שנוכל לראות עין בעין אנחנו נשמח לקדם את המשך התקנות של מחיר המטרה.

יעקב מרגי: לוחות זמנים?

גלעד קצב: קשה לי להגיד לוחות זמנים.

גלעד קצב: אנחנו אמורים להיפגש היום למשא ומתן אינטנסיבי עד שעות הערב.

גלעד קצב: אני מאוד מקווה שתהיה שם פריצת דרך ונוכל לסיים.

יעקב מרגי: מאחר שאנחנו ברפת אתה נוהג מנהל החליבה אז אני אשאל עוד שאלה: מה התאריך, לדעתך, שאם אתם לא מגיעים להסכמות ולא מאשרים את הצו הופך את משק החלב למופקר?

גלעד קצב: אני לא יודע איך לענות על השאלה הזאת.

יעקב מרגי: מועצת החלב, אם לא מאשרים את הצו מה התאריך הקריטי מבחינתכם?

איציק שניידר: לפי החלטה של ועדת הכלכלה, ב-31 בינואר נגמר - -

יעקב מרגי: האוצר לא יודע את זה?

יעקב מרגי: לא רציתי לומר לו את זה.

איציק שניידר: ב-31 בינואר נגמר תוקף המנגנון ואנחנו צריכים לבקש הארכה והסכמת השרים ובאישור ועדת הכלכלה.

איציק שניידר: כמו שאמר גלעד, אנחנו מנהלים משא ומתן אינטנסיבי עם רצון טוב בניהול ובמעורבות ישירה של מנכ"ל משרד החקלאות שזה לא מובן מאליו, וכולנו רוצים להגיע לסיכומים ולהסכם.

איציק שניידר: יכול להיות, מכיוון שזה נושא מורכב שהזמן לא יספיק, צריך לקבוע שאם בעשרת הימים הקרובים לא נגיע להסכם – להתכנס ולבוא לוועדת הכלכלה ולקבל את ההארכה.

יצחק פינדרוס: מה עמדת משרד האוצר בהסכם הזה?

יעקב מרגי: הם מחזיקים את הצו.

יעקב מרגי: הם במשא ומתן, הם מפעילים מנופים.

יצחק פינדרוס: האוצר כבר הביע עמדה?

יעקב מרגי: הם מנהלים משא ומתן.

יצחק פינדרוס: מבחינתו שהצו ימות.

יצחק פינדרוס: לא רוצה הסכם.

יעקב מרגי: לא, לא.

גלעד קצב: זאת לא הכוונה.

גלעד קצב: אנחנו יושבים עם המגדלים ועם משרד החקלאות במשא ומתן אמיתי ובשום לב כדי לתת ודאות ארוכת טווח לחקלאים במידה שנצליח להגיע להסכם.

גלעד קצב: אנחנו יושבים עם חלק גדול מהאנשים שנמצאים בוועדה, ואני מציע שנמשיך להתקדם בערוץ הזה.

יעקב מרגי: גלעד, אני שמח שאתם מתקדמים במשא ומתן וטוב שכך, זאת הצהרה חשובה.

יעקב מרגי: רק בוא נרגיע את כל הנוגעים בדבר ואת כל הסובבים כאן.

יעקב מרגי: מה עמדת משרד האוצר?

יעקב מרגי: לא להתערב במחיר המטרה, אלא לתת לכוחות השוק לקבוע?

יעקב מרגי: או שאתם עדיין מאמינים - -

גלעד קצב: עמדת האוצר היא להמשיך במשא ומתן המתקדם שיש כרגע ולהגיע להסכם.

יעקב מרגי: יש לך סיכוי להתחרות בביבי בראיונות.

אסף לוי: אדוני היושב-ראש, אסור לנו להגיע ל-31 בדצמבר למחיר מטרה.

אסף לוי: בגלל זה השר פנה לשר האוצר, ולדעתי, צריך לקבוע תאריך שאנחנו מגיעים לדיון בוועדה גם אם מגיעים להסדר וגם אם לא.

אוקיי. נעשה כך: לגבי הצו שקובע את מחיר המטרה – אני מצד אחד מברך וקורא למשרד האוצר להיכנס למשא ומתן אינטנסיבי עם המגדלים ועם משרד החקלאות.

אוקיי. נעשה כך: אנחנו נקיים דיון מעקב.

אוקיי. נעשה כך: אנחנו עכשיו ב-18 בנובמבר, ואני נותן לכם עד סוף חודש נובמבר להגיע אליי עם תשובות מה קורה.

אוקיי. נעשה כך: אם יש הסכמות – מה טוב; אם אין הסכמות – להודיע לוועדת הכלכלה באיזה מצב נמצא המשא ומתן.

אוקיי. נעשה כך: גם אם לא מתקיים משא ומתן ומישהו מנסה למשוך את זה או להשתמש בזה כמנוף בגלל בעיות פוליטיות כאלה ואחרות אני מבקש לדעת מזה.

אוקיי. נעשה כך: כן, בבקשה, שאלה.

אנטאנס שחאדה: אני ביקשתי את הנתונים.

אנטאנס שחאדה: היות שסיימנו את התקנות אני הדפסתי את רשימת יצרני החלב והבקר לשנת 2020.

אנטאנס שחאדה: יש רק שני ערבים מתוך אלף בבקר.

אנטאנס שחאדה: יש טעות ברשומות וזה לא הרשומות הנכונות?

אנטאנס שחאדה: ברשימת יצרני חלב כבשים – שישה מתוך 50; וחלב עזים – שניים מתוך 80.

אנטאנס שחאדה: באופן רשמי, כן.

אנטאנס שחאדה: לכן אני מבקש דיון מיוחד.

יעקב מרגי: אני אגיד לך מה אני עושה.

יצחק פינדרוס: - - -

יעקב מרגי: לפני דיון אני מבקש הידברות עם חבר הכנסת אנטאנס שחאדה בפגישה או בחלופת מסמכים ותגיעו למתווה והבנות.

יעקב מרגי: אם לא - - -

אנטאנס שחאדה: בסדר גמור.

אנטאנס שחאדה: נתאם פגישה עכשיו.

יעקב מרגי: תודה רבה, הישיבה נעולה.